中吕・喜春来六艺礼
作者：马致远
朝代：元

paragraphs: 夙兴夜寐尊师行，动止浑绝浮浪名，身潜诗礼且陶情。
柳溪中，人世小蓬瀛。
乐宫商律吕随时秦，散虑焚香理素琴，人和神悦在佳音。
不关心，玉漏滴残淋。
射古来射席观其德，今向樽前自乐心，醉横壶矢卧蓑阴。
且闲身，醒踏月明吟。
御昔驰铁骑经燕赵，往复奔腾稳似船，今朝两鬓已成斑。
机自参，牛背得身安。
书笔尖落纸生云雾，扫出龙蛇惊四筵，蛮书写毕动君颜。
酒中仙，一恁醉长安。
数盈虚妙自胸中蓄，万事幽传一掌间，不如长醉酒垆边。
是非潜，终日乐尧年。